Tähelepanu! Artikkel on enam kui 5 aastat vana ning kuulub väljaande digitaalsesse arhiivi. Väljaanne ei uuenda ega kaasajasta arhiveeritud sisu, mistõttu võib olla vajalik kaasaegsete allikatega tutvumine.
Naftahinnad languses
Toornafta hinnad jätkavad langust seoses murega globaalmajanduse kasvuväljavaadete osas, eurotsooni võlakriisi tõttu ja ulatuslike protestide pärast Kreekas.
Brent toornafta oktoobri tähtajaga futuur on langenud 1,5%, 108,80 dollarini barrel, U.S. light toornafta hind on langenud 2%, 89,5 dollarini barrel.
Kreekas oli täna kärpevastane streik, kus riigi kaks suuremat ametiühingut protestisid kasinusmeetmete vastu. Eile oli Hispaanias sarnane kärpemeetmete vastane streik ning see on tõstatanud muresid, et eurotsooni võlakriis süveneb, vaatamata keskpankade püüdlustele elavdada majandust.
Tugevam dollar rõhus samuti naftahindu. Euro võttis USA dollari vastu suuna alla pärast seda, kui Hispaania keskpank teatas, et riigi sisemajanduse kogutoodang langeb kolmandas kvartalis „olulisel määral”.
Investorid jäävad ettevaatlikuks ka maailma suuruselt teise naftatarbija Hiina nõudluse aeglustumise pärast, kuna sealsetel väikefirmadel, mis on mootoriks majanduskasvule ja töökohtade loomisele, on praegusel hetkel kohalikest pankadest raskem laenu saada kui suurtel firmadel.
Ole teemaga kursis! Telli e-kirja teavitused, kui ilmub uus artikkel märksõnaga: